

**Оңтүстiк Қазақстан облысының электр энергетикалық объектiлерiнiң қызметiн жандандыру жөнiндегi қосымша шаралар туралы**

Қазақстан Республикасы Үкiметiнiң Қаулысы 1998 жылғы 3 ақпандағы N 72

      Оңтүстiк Қазақстан облысының кәсiпорындары мен халқын электр энергиясымен қамтамасыз етудi қалпына келтiру мақсатында және 1997-2000 жылдарға арналған электр энергиясы рыногын одан әрi дамыту бағдарламасына сәйкес Қазақстан Республикасының Үкiметi қаулы етедi:

      1. Бiрыңғай технологиялық тiзбектi бұзбастан "Оңтүстiк Қазақстан бөлушi электр желiлерi компаниясы" акционерлiк қоғамының мүлкiн бөлудiң мүмкiндiктерiн айқындау мақсатында Қазақстан Республикасының мына министрлiктерi мен ведомстволарының:

      Қазақстан Республикасы Энергетика, индустрия және сауда министрлiгiнiң;

      Қазақстан Республикасы Қаржы министрлiгiнiң;

      Қазақстан Республикасы Стратегиялық жоспарлау және реформалар жөнiндегi агенттiгiнiң;

      Қазақстан Республикасының Қаржы министрлiгi Мемлекеттiк мүлiк және жекешелендiру департаментiнiң өкiлдерiнен комиссия құрылсын.

      2. Қазақстан Республикасы Қаржы министрлiгiнiң Мемлекеттiк мүлiк және жекешелендiру департаментi:

      белгiленген тәртiппен, одан, көрсетiлген комиссия айқындаған мүлкiмен "Түркiстанэнерго" акционерлiк қоғамын бөлу жолымен "Оңтүстiк Қазақстан бөлушi электр желiлерi компаниясы" акционерлiк қоғамын қайта ұйымдастыру мәселесiн қарасын;

      "Түркiстанэнерго" акционерлiк қоғамының жарғысында оның қызметiнiң мәнi ретiнде 1997-2000 жылдарға арналған электр энергиясы рыногын одан әрi дамыту бағдарламасына сәйкес Оңтүстiк Қазақстан облысында бөлiнiстi электр желiлерiн пайдалануды ұйымдастырудың оңтайлы құрылымын әзiрлеудi көздесiн;

      "Түркiстанэнерго" акционерлiк қоғамы акцияларының мемлекеттiк пакетiне иелiк ету және пайдалану құқығын "KEGOC" электр желiлерiн басқару жөнiндегi Қазақстан компаниясы акционерлiк қоғамына берсiн.

      3. Осы қаулының 1-тармағында аталған Қазақстан Республикасының министрлiктерi мен ведомстволары, он күндiк мерзiм iшiнде Қазақстан Республикасы Қаржы министрлiгiнiң Мемлекеттiк мүлiк және жекешелендiру департаментiне комиссия мүшелерiнiң кандидатурасын ұсынсын.

     Қазақстан Республикасының

       Премьер-Министрi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК